text: Kø og forlænget rejsetid: Uheld påvirker eftermiddags-trafikken 
  07 maj 2018 kl. 15.07
  Flere uheld på motorvejene påvirkede mandag eftermiddag trafikken.
  Opdatering 18.50: Trafikken er atter normal ifølge Vejdirektoratet. 
  Mandag eftermiddag er der sket flere uheld på motorvejenen, der påvirker trafikken.
  
  Taulovmotorvejen
  På E20 Taulovmotorvejen er der sket et uheld mellem motorvejskryds Kolding og frakørsel 61 Taulov i retning mod Fredericia.
  Ifølge øjenvidner er en postbil kørt op bag i en sort personbil.
  Højre spor er spærret, det samme er frakørslen. 
  Ifølge Vejdirektoratet kan der forventes forlænget rejsetid på 35 minutter. Oprydningsarbejdet forventes tidligst overstået 18.45.
  
  Østjyske Motorvej
  På E45 Østjyske Motorvej er der sket et uheld fra Vejle mod Horsens mellem frakøsel 58 Hedensted og 57 Horsens S.
  Der er kødannelse ved stedet, hvor der lige nu meldes om forlænget rejsetid på omkring 30 minutter.
  